கேள்வி: கீழடி அகழாய்வு மையம் - ஆய்வாளர்கள் பற்றி விளக்கவும்.
பதில்: கீழடி அகழாய்வினை இந்தியத் தொல்பொருள் ஆராய்ச்சித் துறையின் அகழாய்வுப் பிரிவு முன்னெடுக்கின்றது. அப் பிரிவினைச் சார்ந்த கி. அமர்நாத் ராமகிருஷ்ணா கண்காணிப்பு தொல்பொருளியலாளராகத் தலைமை தாங்குகிறார். மேலும் கிருஷ்ணகிரி அரசு கலைக் கல்லூரியின் வரலாற்றுத் துறையினர் இந்த ஆய்வில் பங்கெடுக்கின்றார்கள். துணைப் பேராசிரியர் பி. வெங்டேசுவரன், கே. வடிவேல், கே. வசந்தகுமார். டி பாலாஜி, ஆர். மஞ்சுநாத், ஜி. கார்த்திக் ஆகியோரைக் கொண்ட வல்லுநர் குழுவிற்குத் தலைமை தாங்குகின்றார். கல்வெட்டியலாளர் வி. வேதாச்சலம் துறைசார் வல்லுநராகக் (Subject Matter Expert) கடமையாற்றுகிறார்.